ชูนวัตกรรม - ผลงานวิจัยยางพาราต่อยอดเชิงพาณิชย์ พร้อมก้าวสู่ปีที่ 5 มุ่งเน้นการพัฒนาระบบยางพาราในทุกมิติ
นายเยี่ยม ถาวโรฤทธิ์ รักษาการผู้ว่าการการยางแห่งประเทศไทย (กยท.) เปิดเผยภายหลังเป็นประธานในพิธีงานวันสถาปนาการยางแห่งประเทศไทยครบรอบปีที่ 4 พร้อมมอบนโยบายการบริหารงานการยางแห่งประเทศไทยแก่พนักงานและลูกจ้าง เพื่อเตรียมพร้อมก้าวเข้าสู่ปีที่ 5 ว่า ตลอด 4 ปีที่ผ่านมา กยท. ในฐานะองค์กรกลางบริหารจัดการยางพารา ได้มุ่งเน้นส่งเสริม สนับสนุน และพัฒนายางพาราระบบ โดยบูรณาการร่วมกับภาคเกษตรกร /สถาบันเกษตรกรชาวสวนยาง/ผู้ประกอบกิจการยาง /และผู้ที่มีส่วนได้ส่วนเสียในวงการยางพารา เพื่อให้ยางพาราไทยมีความเติบโตก้าวหน้าในทุกมิติ อาทิ ด้านการผลิต เน้นการแปรรูป และการพัฒนานวัตกรรมเชิงพาณิชย์ ผลักดันไปสู่ภาคอุตสาหกรรมด้วยการยกระดับการผลิตสูงมาตรฐานสากล ตลอดจนแก้ไขปัญหาราคายางพาราในภาพรวมของประเทศ อีกทั้ง ได้สนับสนุนพัฒนางานด้านวิจัยและนวัตกรรม เพื่อสร้างสรรค์ผลงานวิชาการ ให้เกิดผลนำไปสู่การต่อยอดเชิงพาณิชย์ เพื่อสร้างประโยชน์ให้กับเกษตรและประเทศไทยด้วย// เสียง //นอกจากนี้ ภายในงานมีพิธีสงฆ์ตักบาตรเช้า เพื่อความเป็นสิริมงคล //พิธีมอบรางวัลเชิดชูคนดีมีคุณธรรมของ กยท. ประจำปี 2562 // พิธีมอบหุ่นยางพาราฝึกช่วยชีวิต CLR ให้กับหน่วยงานทางการแพทย์ ศูนย์กู้ชีพ สถานศึกษาที่มีการเรียนการสอนและอบรมปฐมพยาบาลช่วยชีวิตขั้นพื้นฐาน และหน่วยงานอื่นที่ขอรับสนับสนุน ภายใต้โครงการนวัตกรรมยางพาราเพื่อสังคมเฉลิมพระเกียรติเนื่องในโอกาสมหามงคลพระราชพิธีบรมราชาภิเษก // และนิทรรศการนวัตกรรมแสดงผลงานวิจัยด้านยางพารา เพื่อสร้างงานวิจัยต่อยอดในเชิงพาณิชย์ อาทิ การพัฒนาวัสดุเชิงประกอบจากยางธรรมชาติกับยางสไตรีนบิวตาไดอีน และขุยมะพร้าว เพื่อประยุกต์ใช้เป็นแผ่นกำบังอนุภาคนิวตรอนและรังสีแกมมา / และการใช้น้ำยางพาราเป็นวัสดุผสมสำหรับทำอิฐดินที่ทนทานน้ำได้สูง